
Д О К Л А Д


ОТНОСНО:	Оценка степента на удовлетвореност на потребителите на административни услуги в Областна дирекция на МВР – Габрово през 2025 г.

УВАЖАЕМИ ГОСПОДИН ДИРЕКТОР, 

Проучването на удовлетвореността на потребителите, ползвали административни услуги в структурни звена при Областна дирекция на МВР – Габрово (ОДМВР-Габрово) се извършва на основание чл. 24 от Наредба за административното обслужване, приета с ПМС №246/13.09.2006 г. и Организационно-технологични правила за организацията на административното обслужване на гражданите и юридическите лица в Областна дирекция на МВР – Габрово, утвърдена със заповед № 264з-1205/11.05.2022 г. и изменена и допълнена със заповед  №264з-1286-17.05.2022 г., на директора на ОДМВР –  Габрово. Изследването има за цел да се направи оценка на административното обслужване чрез средствата за обратна връзка и на тази база да бъдат предприети последващи коригиращи мерки, с цел повишаване качеството на предоставяните административни услуги. Измерване нивото на удовлетвореност на потребителите на административни услуги в ОДМВР-Габрово се извършва чрез следните способи за обратна връзка:
· анкети за попълване в помещенията за административно обслужване или на електронна поща;
· провеждане на консултации със служителите;
· анализ на сигнали, предложения, жалби и похвали;
· осигуряване на приемно време за граждани и организации.

НАЧИНИ НА ПРОВЕЖДАНЕ НА ПРОУЧВАНЕТО:
За целта през 2025 г. анкетното проучване се извършва само с анкетни карти отговарящи на образец утвърден със заповед рег. № 8121з-1349 от 12.10.2022 г. на министъра на вътрешните работи, предоставени за попълване на потребители на административни услуги в структурни звена при ОДМВР – Габрово, както следва: сектор „Български документи за самоличност“; сектор „Пътна полиция“; група „Миграция”; Районно управление – Габрово; Районно управление – Севлиево; Районно управление - Дряново и Районно управление – Трявна.
Анкетирането бе анонимно и се проведе в периода 01.01.2025 г.- 30.12.2025 г. В него доброволно се включиха 343 лица, потребители на административни услуги, както следва:

	Сектор / Звено
	Брой анкетирани потребители на административни услуги през 2025 г.

	Сектор „Български документи за самоличност“
	194

	Сектор „Пътна полиция“
	7

	Група „Миграция“
	0

	РУ-Габрово
	24

	РУ-Севлиево
	50

	РУ-Дряново
	49

	РУ-Трявна
	19



Анкетата касае услуги, предоставяни от ОДМВР – Габрово във връзка с дейности по направления „Български документи за самоличност“, „Регистрация на пътни превозни средства и отчет на водачи“, „Контрол на общо-опасните средства“, „Административно – наказателна дейност“ и „Частно-охранителна дейност“. Единната анкетна карта съдържа пет въпроса, формулирани с цел да се получи ясна и обективна оценка за качеството на обслужване. Посочените въпроси са формулирани с конкретика, по разбираем начин и лесно попълване на отговорите. Въпросите и възможните отговори, на които следваше да отговарят потребителите на административни услуги бяха следните:

Въпрос  № 1 - Знаете ли, че в Портала за електронни административни услуги на МВР, с електронен адрес https://e-uslugi.mvr.bg, може да извършвате справки и заявите електронни услуги?
За този въпрос са предоставени 2 (два) възможни отговора – ДА или НЕ.
Въпрос № 2 - Получихте ли точна и разбираема информация за административните услуги и административното обслужване, от интернет страницата на МВР, Административния регистър или обявените телефони за връзка?
На този въпрос отговори са 4 (четири) – ДА, По-скоро ДА, По-скоро НЕ и НЕ.
Въпрос № 3 - Наложи ли се да изчакате повече от 20 минути, за да Ви обслужим?
Отговорите на въпроса са 2 (два) – ДА или НЕ.
Въпрос № 4 - Получихте ли любезно отношение от нашите служители?
Отговорите на този въпрос също са 2 (два) – ДА или НЕ.
Въпрос № 5 - Доволни ли сте от предоставеното Ви административно обслужване?
Последния пети въпрос е с 4 (четири) отговора – ДА, По-скоро ДА, По-скоро НЕ и НЕ.

Анкетирането е анонимно и се предлага на всеки потребител на административни услуги в ОДМВР – Габрово. Участвалите в анкетата граждани дават оценки за качеството на предоставяните административни услуги от служители в структурни звена при ОДМВР – Габрово, както следва:


I. В сектор „Български документи за самоличност“ при ОДМВР – Габрово комисия от служители, които не участват в обслужване на граждани, се събраха и прегледаха получените сигнали, анкетни карти и жалби от гражданите за 2025 г., като се установи следното:
В сектор „Български документи за самоличност“ (БДС) при ОДМВР – Габрово и изнесените работни места в Районите управления – Севлиево, Дряново и Трявна са намерени и отчетени 194 броя анкетни карти. Не са констатирани нередности във връзка с административното обслужване, за които да са подадени  сигнали и жалби от гражданите. На поставените в анкетните карти въпроси потребителите на административни услуги в сектор БДС са отговорили следното:
На въпрос № 1 отговор ДА са дали – 140 потребители, а с отговор НЕ – 54, което в процентно изражение е 72 % са дали положителен отговор – ДА, а 38 % са отговорили отрицателно - НЕ.


При въпрос № 2 за четирите отговора резултатите са следните: ДА - 139, По-скоро ДА - 34, По-скоро НЕ - 7 и НЕ – 14. Процентното изражение се вижда на диаграмата, която следва. 


На въпрос № 3 за двата възможни отговора резултатите са ДА – 5 и НЕ – 189. Процентното изражение се вижда на диаграмата, която следва.


На въпрос № 4 за двата възможни отговора резултатите са ДА – 194, което показва, че 100% от потребителите на предоставяните услуги свързани с българските документи за самоличност са получили любезно и вежливо отношение. 

При въпрос № 5 за четирите отговора резултатите са следните: ДА - 185, По-скоро ДА - 8, По-скоро НЕ - 1 и НЕ – 0. Процентното изражение се вижда на диаграмата, която следва.


II. Определените служителите от сектор „Пътна полиция“ (ПП) съгласно заповед № 264з-3342/08.12.2022 г. на директора на ОДМВР – Габрово извърши проверка на подадените анкетни карти за измерване удовлетвореността на потребителите, съгласно Наредба за административно обслужване. Отчетените резултати са следните попълнени 6 анкетни карти, сигнали и жалби няма. На зададените въпроси и дадените отговори по тях, резултатите са следните:

На въпрос № 1 отговор ДА са дали – 5 потребители, а с отговор НЕ – 2, което в процентно изражение е 83 % са дали положителен отговор – ДА, а 17 % са отговорили отрицателно - НЕ.



За въпрос № 2, който е с четирите отговора, резултатите са следните: ДА - 5, По-скоро ДА - 2, По-скоро НЕ - 0 и НЕ – 0. Процентното изражение се вижда на диаграмата, която следва.


На въпрос № 3 за двата възможни отговора резултатите са ДА – 4 и НЕ – 3, което от своя срана показва, че 57 % от анкетираните заявяват изчакване повече от 20 минути,  време заложено в стандартите за административно обслужване. Отговора на този въпрос за продължителността на предоставянето на тази услуга в голяма част, а може би и изцяло се дължи на технологията и изискванията при регистрация на превозните средства, за които се изисква по-голяма продължителност от време.



На въпрос № 4, на който са заложени двата отговора резултатите също са ДА – 7 и НЕ – 0, тоест 100% от потребителите са получили любезно отношение.
При въпрос № 5, който съдържа четирите отговора резултатите са следните: ДА - 5, По-скоро ДА - 2, По-скоро НЕ - 0 и НЕ – 0. Процентното изражение се вижда на диаграмата, която следва.



III. При анкетното проучване в група „Миграция“ при ОДМВР – Габрово не са установени попълнени анкетни карти осигуряващи обратна връзка за удовлетвореността на потребителите на административни услуги предоставени от групата.
 
IV. За РУ-Габрово във връзка с Наредба за административно обслужване, приета с ПМС 0246/13.09.2006г. на МС на РБ определените служители при извършената проверка на анкетните карти, отчита че 24 потребители на административни услуги по направление на дейности „Контрол на общо-опасните средства“, „Административно – наказателна дейност“ и „Частно-охранителна дейност“ са дали своята оценка.
На въпрос № 1 отговорите с ДА са 15, а с НЕ – 9.


Въпрос № 2 отговорите са следните: ДА - 17, По-скоро ДА - 1, По-скоро НЕ - 4 и НЕ – 2.



Въпрос № 3 отговорите с са ДА – 3, а с НЕ – 21. Процентите са изразени на диаграмата.



На въпрос № 4 отговорите с ДА са 23, а с НЕ – 1, което показва, че 100% от потребителите на предоставяните от РУ-Габрово услуги са получили любезно и вежливо отношение.

При въпрос № 5, който съдържа четирите отговора резултатите са следните: ДА - 19, По-скоро ДА - 5, По-скоро НЕ - 0 и НЕ – 0. Процентното изражение се вижда на диаграмата, която следва.



V. На 05.01.2026 г. служители, които са определени да отчитат резултатите за удовлетвореността на потребителите на услуги в РУ-Севлиево, разгледаха постъпилите анкетни карти в поставените кутии в центъра за административно обслужване в РУ-Севлиево, като е установено, че са попълнени и пуснати 50 анкетни карти изразяващи мнението на гражданите. За отделните въпроси в анкетата резултатите са следните:

На въпрос № 1 отговорите с ДА са 43, а с НЕ – 7.



Въпрос № 2 отговорите са следните: ДА - 35, По-скоро ДА - 11, По-скоро НЕ - 3 и НЕ - 1.



Въпрос № 3 отговорите с ДА – 8, а с НЕ – 42, тоест повечето административни услуги се предоставят съобразно стандартите за предоставяне на административни услуги.



На въпрос № 4 отговорите с ДА са 49, а с НЕ – 1, което показва, че почти 100% от потребителите на предоставяните от РУ-Севлиево услуги са получили внимание и любезно отношение.


При въпрос № 5, който съдържа четирите отговора резултатите са следните: ДА - 36, По-скоро ДА - 13, По-скоро НЕ - 1 и НЕ – 0. 



VI. За РУ-Дряново определените служители извършиха проверка на анкетните карти, резултатите в предоставения протокол са 49 анкетни карти на потребители изразили своето мнение за предоставените услуги по направление на дейности „Контрол на общо-опасните средства“, „Административно – наказателна дейност“ и „Частно-охранителна дейност“.
На въпрос № 1 отговорите с ДА са 45, а с НЕ – 4.



Въпрос № 2 отговорите са следните: ДА - 46, По-скоро ДА - 3, По-скоро НЕ - 0 и НЕ – 0.



Въпрос № 3 отговорите с са ДА – 0, а с НЕ – 49 (100%), тоест административните услуги се предоставят бързо и съобразно изискванията до 20 минути.
На въпрос № 4 отговорите с ДА са 49, а с НЕ – 0, което показва, че 100% от потребителите на предоставяните от РУ-Дряново са получили любезно и вежливо отношение.
При въпрос № 5, който съдържа четирите отговора резултатите са следните: ДА - 49, По-скоро ДА - 0, По-скоро НЕ - 0 и НЕ – 0. Процентното изражение не се нуждае от диаграмата, тъй като 100% от анкетираните са отговорили с ДА – доволни от обслужването.

VII. За РУ-Трявна при отчитане резултатите от анкетните карти осигуряващи обратна връзка относно предлаганите административни услуги. Резултатите за 2025 г., съгласно предоставения протокол са 19 попълнени анкетни карти даващи информация за удовлетвореността на потребителите на административни услуги, като за поставените въпроси отговорите са следните:
 
На въпрос № 1 отговорите с ДА са 19, а с НЕ – 0, от което е видно, че 100% от анкетираните са запознати с възможността за получаване на информация и подаване на заявления за предоставяне на услуги по електронен път.
Въпрос № 2 отговорите са следните: ДА - 19, По-скоро ДА - 0, По-скоро НЕ - 0 и НЕ – 0. 
Въпрос № 3 отговорите с са ДА – 0, а с НЕ – 19, тоест 100% от анкетираните заявяват, че са обслужени за по кратко време от 20 минути. Това от своя срана показва, че са предприети мерки за подобряване на обслужването в тази посока и са налице съответните резултати.
На въпрос № 4 отговорите с ДА са 19, а с НЕ – 0, което показва, че 100% от потребителите на предоставяните от РУ-Трявна са получили любезно и вежливо отношение.
При въпрос № 5, който съдържа четирите отговора резултатите са следните: ДА - 19, По-скоро ДА - 0, По-скоро НЕ - 0 и НЕ – 0. В проценти изразено - 100% от анкетираните са отговорили с ДА, което изразява удовлетвореност от обслужването.
На всички поставени въпроси, анкетираните потребители на административни услуги обслужени в РУ-Трявна са единодушни (100%), поради което не е необходимо резултатите да се предоставят чрез диаграма.
В помещенията за административно обслужване са поставени пощенски кутии за жалби, сигнали и предложения. През годината няма постъпили жалби.
Въпреки дадената възможност за подаване на жалби, сигнали и предложения потребителите предпочитат да изразят своето мнение и препоръки при разговор със служител. При метода „консултации със служители“ се осъществява обратна връзка от потребителите към органа извършващ административното обслужване. За целта се провеждат срещи между служители ръководещи структурите предоставящи административно обслужване и служители пряко участващи в предоставянето на заявените услуги. След докладване и обсъждане на получената информация се идентифицират възникнали въпроси и проблеми свързани с предоставяне на административни услуги, като при необходимост от промени или отстраняване на нередности се предприемат необходимите мерки.
Със заповед на директора на ОДМВР – Габрово са определени приемни дни и часове за граждани, като така е осигурена още една възможност потребителите на административни услуги да се срещнат с ръководителите на отделните структури и пряко да изразят своите мнения и впечатления.
Общо за ОДМВР - Габрово – подадени 343 бр. анкетни карти осигуряващи обратна връзка и оценяващи степен на удовлетвореност на потребителите от предоставените в звената при ОДМВР – Габрово административни услуги.
В анкетните карти не са посочени предложения за подобряване на административното обслужване. Също така няма постъпили сигнали, жалби или предложения във връзка с процеса на предоставяне на административните услуги.
Видно от предоставените протоколи отчитащи удовлетвореността на потребителите на предоставените административни услуги, чрез новите утвърдени със заповед рег. № 8121з-1349 от 12.10.2022 г. на министъра на вътрешните работи анкетните карти, въпреки знанието на гражданите за възможността да получават или предоставят информация по електронен път, включващо и попълване на анкетни карти чрез интернет, същите предпочитат възможността да изразят своето мнение в центровете за административно обслужване.






ИЗВОДИ:
Като цяло потребителите, участвали в проучването са посочили, че са удовлетворени от качеството на предлаганите административни услуги, компетентността и отношението на служителите, които ги извършват, и оценяват положително дейността на ОДМВР – Габрово. 
В резултат на извършения анализ е видно, че усилията на администрацията следва да се насочат към повишаване бързината на обслужване чрез оптимизация на работа на всеки етап от услугата. В тази връзка в повечето звена, където е налице достатъчен брой служители предоставящи административни услуги е въведен непрекъсваем процес на работа в рамките на работното време, с възможност за удължаване при наличие на чакащи пред гишетата потребители. Дадените отговори на въпрос № 5 от анкетната карта – „Доволни ли сте от предоставеното Ви административно обслужване?“ показват изразително, удовлетвореността на потребителите на предоставените от ОДМВР – Габрово административни услуги, а това в цифрово изражение е следното: от 343 попълнени карти във всички центрове за административно обслужване на дирекцията, 313 граждани са отговорили с твърдо „ДА“, 28 с „По-скоро ДА“ и само 2 е посочил отговор „НЕ“. Резултатите показват, че почти 100 % от потребителите на административни услуги са доволни от предоставеното от служителите на ОДМВР – Габрово административно обслужване, свързано с компетентност, любезно отношение и бързина.
Сред приоритетите през следващия отчетен период е повишаване на знанията и уменията на служителите ангажирани с предоставяне на административни услуги, като ще бъдат проведени обучения с насочена тематика за правилно прилагане на нормативните документи, регламентиращи предоставянето на съответните административни услуги и подобряване на комуникативните умения на служителите. Същевременно с това ще продължат действията за осигуряване на по-добра среда на престой в помещенията за обслужване на граждани и осигуряване на достъпност до тези помещения за хора в неравностойно положение.
Настоящият доклад е изготвен в изпълнение на Наредба за административното обслужване, съгл. чл. 24, ал. 6 „получената и анализираната информация от обратната връзка и резултатите от измерването на удовлетвореността на потребителите се обсъждат и консултират с неправителствените организации на гражданите и бизнеса и с представителите на гражданското общество“. С оглед спазване на цитираната разпоредба,

ПРЕДЛАГАМ

Настоящият доклад да бъде публикуван на интернет страницата на ОДМВР –  Габрово в раздел „Административни услуги“ в рубриката „Анкетни карти за измерване удовлетвореността на потребителите на административни услуги“. Копие от доклада да се изпрати на началниците на съответните звена, за сведение и изготвяне на предложение до директор ОДМВР – Габрово във връзка с предложенията и оплакванията от потребителите на административни услуги в ОДМВР-Габрово.

Изготвил:
ст. експерт (КАО, анализ и планиране)
сектор КАПОЧР
Габрово
12.01.2026 г. 										Диян Боев
Сектор ПП - въпрос 1

Продажби	
ДА	НЕ	5	2	

сектор ПП - въпрос 2

Продажби	
ДА	По-скоро ДА	По-скоро НЕ	НЕ	5	2	0	0	

Сектор ПП - въпрос 3

Продажби	
ДА	НЕ	4	3	

сектор ПП - въпрос 5

Продажби	
ДА	По-скоро ДА	По-скоро НЕ	НЕ	5	2	0	0	

РУ-Габрово, въпрос 1

Продажби	
ДА	НЕ	15	9	

РУ-Габрово, въпрос 2

Продажби	
ДА	По-скоро ДА	По-скоро НЕ	НЕ	17	1	4	2	

РУ-Габрово, въпрос 3

Продажби	
ДА	НЕ	3	21	

РУ-Габрово, въпрос 5

Продажби	
ДА	По-скоро ДА	По-скоро НЕ	НЕ	19	5	0	0	

РУ-Севлиево, въпрос 1

Продажби	
ДА	НЕ	43	7	

РУ-Севлиево, въпрос 2

Продажби	
ДА	По-скоро ДА	По-скоро НЕ	НЕ	35	11	3	1	

РУ-Севлиево, въпрос 3

Продажби	
ДА	НЕ	8	42	

РУ-Севлиево, въпрос 4

Продажби	
ДА	НЕ	49	1	

РУ-Севлиево, въпрос 5

Продажби	
ДА	По-скоро ДА	По-скоро НЕ	НЕ	36	13	1	0	

РУ-Дряново, въпрос 1

Продажби	
ДА	НЕ	45	4	

РУ-Дряново, въпрос 2

Продажби	
ДА	По-скоро ДА	По-скоро НЕ	НЕ	46	3	0	0	

сектор БДС - въпрос 1

сектор БДС	72%
38%

ДА	НЕ	150	54	

сектор БДС - въпрос 2

Продажби	72%
[ПРОЦЕНТ]
7%

ДА	По-скоро ДА	По-скоро НЕ	НЕ	139	34	7	14	

сектор БДС - въпрос 3 

Продажби	
ДА	НЕ	5	189	

сектор БДС - въпрос 5

Продажби	
ДА	По-скоро ДА	По-скоро НЕ	НЕ	185	8	1	0	

